
	17/6-15

	
	Kl. 19

	
	Klubhuset

	Møde indkaldt af:
	Stig
	

	Ordstyrer: Delt
	
	Referent: Ole

	Deltagere:
Jakob Lerche
Kim Nielsen
Niels Laub
Ole Breusch
	
	Fraværende:
Stig Mårtensson
Lars Abraham
Hans Jørgen Jensen





Referat:

1 - Struktur på møderne:

Referat:
Det blev aftalt at der fremover skal tages referat på møderne. Dette for at kunne lægge dem på hjemmesiden, så medlemmerne kan følge med i hvad der drøftes på møderne. Og at det bliver mere overskueligt for bestyrelsesmedlemmerne hvem der får tildelt opgaver på mødet.

Dagsorden:
Det blev besluttet at vi skal arbejde mere ud fra årshjulet. Og bruge denne som dagsorden.

Møder:
- Mødedatoer fastsættes på forhånd, så alle bestyrelsesmeldemmer kan planlægge møderne i kalenderen.
- At vi afholder ca. 1 møde om måneden.
- Datoer fastsættes på næste bestyrelsesmøde.


2 - Udefrakommende adgang til klubbens baner:

Der blev drøftet problemet med, at der i år havde været flere situationer med udefrakommende, der går ind og spiller på klubbens baner.
Kim har fået henvendelse fra et par gutter, der gerne ville spille på klubbens baner ved at give 100 kr. pr gang.
Vi drøftede at det kunne være svært at følge op på om de ordner banen rigtigt, og om det kunne give anledning til nogle af medlemmerne at melde sig ud, for så kun at spille på banerne for 100 kr. pr. gang.

Opgave: 	KIM finder et godt svar til de to vedr. spil på banerne uden at være medlem.

Vi kom så også i dette punkt ind på vores låsesystem, som efterhånden er meget slidt. Nye nøgler i slidte låse er ikke godt. Låsene kan være meget svære at åbne.

Opgave: 	JAKOB undersøger med kommunen om man kunne få et brik-system i stedet for det nuværende system. Han henviser til det større problem med udefrakommende, der kommer og bruger vores baner på grund af at dørene efterlades ulåste, da de er svare at låse.
	Dette kan jo resultere i større vedligeholdelse af banerne, hvis de udefrakommende ikke holder banerne som medlemmerne gør.




3 - Sommerferie-tennis	(SKAL NÆVNES I NYHEDSBREVET)

Kim oplyste at der var tilmeldt ca. 20 børn til Sommerferie-tennis d. 1+2+3. Juli.
Andreas vil være træner disse dage, som vil tage en kammerat med fra Helsingør Tennis til at hjælpe på dagen. Kim havde bedt Andreas om at finde en eller to mere til at hjælpe med træningen, så det bliver en god oplevelse for de tilmeldte børn. Info om arrangementet kan ses på kommunens hjemmeside i sommerferiekataloget.
Dette er jo en enestående mulighed for at kapre medlemmer.

Opgave:	NIELS undersøger om han og Hans Jørgen kunne være tilstede på dagene, da det foregår på hverdage, hvor vi andre arbejder. Samtidig skal de stå for indkøb at drikkevarer (Saft) o.l. til arrangementet.

	NIELS vil informere Onsdags- og Fredagstennis-spillere om at de ikke vil have ligeså mange baner til rådighed som vanligt.

	KIM vil undersøge hvordan vi skaffer ketchere til alle tilmeldte. En mulighed kunne være at tage fat i Lars Tranberg og høre om han kunne skaffe disse.

	Jakob booker banerne i bookingsystemet.


4 - Nyt tilbud til nye medlemmer (Træning)	(SKAL NÆVNES I NYHEDSBREV)

Ole havde snakket med Allan Drøschler vedr. dette. Allan er parat til at stå for en ekstra træning til nye medlemmer/ikke rutinerede spiller.
Der blev drøftet at vi kan starte op med et par gange i perioden til sommerferien er slut, som klubben betaler for. Så det ligesom kan skydes i gang.
Efter ferien kan der så startes op, hvor de deltagende så selv betaler et mindre beløb, så det selvfølgelig kan løbe rundt.
Vi snakkede om at det kunne afholdes hver anden Onsdag til ”åben bane” og at bestyrelsen skal bakke op om det og møde op.

Opgave:	OLE snakker med Allan for at finde et setup, som kan virke.


5 - Bestyrelsens sommerferie

For at vi kan få fastlagt det næste bestyrelsesmøde, som vi gerne vil have afholdt snarest. Bedes i sende en mail til Ole om hvornår i afholder jeres ferie. Vi håber på at vi kan finde et hul i vores kalendre, så vi ikke skal vente til sidst i August, hvor alle er tilbage fra ferie. 

Opgave: ALLE BESTYRELSESMEDLEMMER bedes sende en mail til Ole om hvornår i afholder jeres ferie.














6 - Hjemmesiden

Bestyrelses-afsnit:
Jakob spurgte til om det var muligt at få oprettet et afsnit på hjemmesiden, som kun bestyrelsen kan se. Muligvis have et forum herinde, som kunne bruges til beskeder til bestyrelsen. Så alle kan følge med og alle får beskederne.

Medlem nr. 900:
Vi har ikke fået oprettet medl. 900, som medlemmerne de forrige år brugte hvis de ville have en gæst med ned og spille.



Opgave:	OLE opretter medlem nummer 900 og undersøger muligheden for et ”hemmeligt” bestyrelsesafsnit på hjemmesiden og vender tilbage.


7 - Sommerturnering med efterfølgende vinsmagning

Det er jo allerede bestemt at turneringen rykkes til efter sommerferien.
UDESTÅENDE: Vi har ikke fundet en person, der vil stå for beskrivelsen/indkaldelse til og afholdelse af turnering.
Er der en der melder sig???

Opgave:	KIM ville finde ud af en dato med Stig. Stig havde fået mail fra Niklas indeholdende datoer hvor han kunne stille op til afholdelse af vinsmagning og foredrag om vin.

	ALLE: Meld jer hvis en af jer vil stå for at få denne turnering i luften..

